text: Zapatero destaca el «compromís» de Tarragona amb els Jocs
  Zapatero, durant la visita per l'Anella.
  L'expresident del Govern, nomenat voluntari d'honor de Tarragona 2018
  Actualitzada 13/05/2017 a les 18:57
  José Luis Rodríguez Zapatero, expresident del Govern de l'Estat espanyol, ha destacat el «compromís» de la ciutat de Tarragona amb els Jocs Mediterranis, que es desenvoluparan a la ciutat i a d'altres seus durant l'estiu del 2018.
  Zapatero ha visitat aquesta tarda l'Anella Mediterrània, acompanyat, entre d'altres, de l'alcalde de Tarragona i president dels Jocs, Josep Fèlix Ballesteros.
  En la posterior atenció als mitjans, ha posat molt d'èmfasi en el que representarà, per a la ciutat, la celebració dels jocs. «Integrarà a Tarragona a nivell social», ha especificat Zapatero, que ha estat nomenat voluntari d'honor de Tarragona 2018.
  Ballesteros ha remarcat que atorguen aquest títol a Zapatero perquè «amb ell va començar tot», en referència al fet que era president del Govern quan el projecte, llavors Tarragona 2017, es va posar en marxa.